Cassiel Ato Forson

**Cassiel Ato Baah Forson** anɛ Ghana pɔlitiks nwɛɛd ka paas wadmaanib yikanɛ paasi ayɔpɔi nɛ anii la Gaana rpublic kanɛ paasi anaasi la ni tis Ajumako-Enyan-Esiam Constituency bɛ Central Region la Maasim tiig Naadɔɔg National Democratic Congress (NDC) nɔba zug. Yʋʋm tusa ayi nɛ piinɛ atan la ni (2013) o da anɛ minista onɛ gɔsid ligidi yɛla nyaadɔl.

O yʋʋn anɛ Minority Leader Ghana Wadmaanib yin la.

## On siniŋ siem nɛ o sakur yɛla
Ba da dʋa Dr. Forson nɛ yʋʋm tusir, kɔbiswai nɛ pisyɔpɔi nɛ anii Nwadisa anii la daba anu daar (5 August 1978) o yinɛ Ajumako Bisease bɛ Central Region sʋʋlim, Ghana. o da maali o PhD in Business and Management (finance option) Yʋʋm tusa ayi nɛ pisi Nwadisa awai la ni (September 2020) Kwame Nkrumah University of Science and Technology (KNUST) bɛ Ghana la. On da nam pʋ maal doctorate la, Wadmaan la, MP da mɔr master's degrees nama  master of Science in Taxation, University of Oxford, UK nɛ Master of Science degree in economics, KNUST. O da maali o yiiga degree in accountingnɛ South Bank University bɛ London.

Dr. Forson paas Institute of Chartered Accountants, Ghana nɛ Chartered Institute of Taxation.

## Tʋʋma
Dr. Forson anɛ Ghana Wadmaan, Fiscal Economist, Chartered Accountant, Tax practitioner nɛ Entrepreneur onɛ mɔr baŋir hali nwɛnɛ yʋma pisi yɛla tʋmmi tisid gɔmena nɛ asʋoe-m-mɛŋ lʋga. O da anɛ managing director tis Forson Contracts Limited bɛ 

## Pɔlitiks
United Kingdom la. O da lɛn anɛ chief executive officer tis Omega Africa Holding Limited.

Dr. Forson anɛ Maasim tiig Naadɔɔg, National Democratic Congress (NDC) nid. O paas NDC Wadmaanib la zieni tis Ajumako-Enyan-Esiam constituency hali yʋʋm tusa ayi nɛ awai la ni (2009). O yʋʋn anɛ Minority Leader 

**Yʋʋm tusa ayi nɛ anii (2008) vɔɔtʋg**

Yʋʋm tusa ayi nɛ anii (2008), o da nya Ghana wʋsa vɔɔtʋg la ka di. O da paam vɔɔt tusa piinɛ anii, kɔbisnu nɛ piswai nɛ atan (18, 593) dinɛ an pisnu nɛ yinne duaal pisyuobʋ nɛ ayuobʋ kɔbiga pʋʋgin (51.66%) ka bas banɛ nya nɛ o la, William Kow Arthur-Baiden, Alex Arthur, Rexford Mensah nɛ Evans Addo-Nkum.

**Yʋʋm tusa ayi nɛ piinɛ ayi (2012) vɔɔtʋg**

O da zien National Democratic Congress yaas, nya Yʋʋm tusa ayi nɛ piinɛ ayi (2012) Gaana wʋsa vɔɔtʋg la ka di nɛ vɔɔt Tusa pisi nɛ anaasi, kɔbisyɔpɔi nɛ pisnu nɛ ayi (24,752) dinɛ zɛm nɛ pisnu nɛ ayi duaal pisyuobʋ nɛ ayɔpɔi (52.67%) vɔɔt la wʋsa pʋʋgin.

**Yʋʋm tusa ayi nɛ piinɛ ayuobʋ (2016) vɔɔtʋg** 

Yʋʋm tusa ayi nɛ piinɛ ayuobʋ (2016) la nii, nya Yʋʋm tusa ayi nɛ piinɛ ayi (2012) Gaana wʋsa vɔɔtʋg la ka di ka paam suori zieni tis o sʋʋlim dim nɔɔra atan yaas. Yʋʋm tusa ayi nɛ piinɛ ayuobʋ (2016) vɔɔtʋgin la, o da nya nɛ Ransford Emmanuel Kwesi Nyarko, Jerry Henry Quansah, Sarah Mensah nɛ Monica Daapong. O da diya ka basi ba nɛ vɔɔt tusa pisi nɛ anu, kɔbisyuobʋ (25,601) dinɛ an pisnu nɛ atan duaal pisnu nɛ anu kɔbiga pʋʋgin (53.55%) yi vɔɔt la wʋsa pʋʋgin.

**Yʋʋm tusa ayi nɛ pisi (2020) vɔɔtʋg la**

Yʋʋm tusa ayi nɛ pisi (2020) Ghanaian wʋsa vɔɔtʋgin la, o da lɛn di o sʋʋlimWadmaan kʋk la nɛ vɔɔt Tusa pistan nɛ awai, kɔbisyi nɛ pisi nɛ awai (39,229) dinɛ zɛm nɛ pisnu nɛ anii duaal yinne kɔbiga pʋʋgin (58.1%) ka NPP nid Etuaful Rashid Kwesi paam vɔɔt Tusa pisi nɛ anii, kɔbisyi nɛ pisi nɛ awai (28,229) dinɛ zɛm nɛ pisnnasi nɛ yinne duaal anii kɔbiga pʋʋgin (41.8%) ka NDP nid la, Samuel Akombisa paam kɔbiga nɛ piinɛ ayɔpɔi (117) dinɛ an nɛɛm duaali ayi kɔbiga pʋʋgin (0.2%) vɔɔt la wʋsa ni.

**Minista onɛ gɔsid ligidi nyaadɔl**

Yʋʋm tusa ayi nɛ awai (2009) ni ka o lieb wadmaani kpɛn Wadmaanib yin la ka lieb Minista onɛ gɔsid Gaana ligidi yɛla nyaadɔl yʋʋm Tusa ayi nɛ piinɛ atan (2013). On da an deputy Minista la, o da paas Ghana Economic Management Team la ni. O da lɛn tʋm boardnam kɔnɔb kɔnɔb ni yaas nwɛnɛ, Bank of Ghana nɛ Ghana Cocoa Board. O da lɛn an Ghana Alternate Governor tis International Monetary Fund (IMF) nɛ World Bank. O baŋir da nie paalʋ on da an kʋkdaani tis laaskanɛ da maal Ghana Integrated Financial Management Information System Reforms (GIFMIS) la.

**Laasbanɛ ni ka o tʋm**

Forson anɛ Ranking Member tis laaskanɛ gɔsid ligidi yɛla (Finance Committee); o paas House Committee, Foreign Affairs Committee ka lɛn paas Selection Committee.

## Mɛŋ bɛlim
Forson anɛ Kristo biig. O mɔr pʋa nɛ biisa ayi.

## Daʋŋkanɛ paae o
Ba da zɛrig Forson ye o sanam Gaana ligidi, on da da ambulancena ban Kobisyi (200) yʋʋm tusa ayi nɛ piinɛ anaasi (2014) nɛ yʋʋm tusa ayi nɛ piinɛ ayuobʋ (2016) sʋʋgʋn la.

## Gbanvɛɛnsa